Hoe om lewenslank te leer - Solidariteit Wêreld LoopbaanSolidariteit Wêreld Loopbaan
Tuis › Artikels › Hoe om lewenslank te leer
Hoe om lewenslank te leer
Almal het al van lewenslange leer gehoor en hoe belangrik dit is, maar min mense herken wat dit is of besef dat hulle dit beoefen.
Alles in die professionele omgewing en op feitlik elke gebied verander so vinnig dat lewenslange leer 'n volslae professionele (en persoonlike) noodsaaklikheid is. Alhoewel die verwerwing van 'n graad of gevorderde grade een van die hoof en mees effektiewe maniere van lewenslange leer is, is dit nie altyd prakties of moontlik nie.
Beteken dit ons moet nie studeer of leer nie? 'n Besliste "Nee!" sou die antwoord wees. As om te leer slegs van 'n graad afgehang het, sou dit 'n prioriteit en moontlikheid vir 'n klein minderheid mense wees.
Motiveringskrywer John Coleman in Harvard Business Review het dit perfek en bondig gestel: "Namate ons ouer word, gaan om te leer nie bloot oor die verwerwing van grade of die bywoning van gevestigde instellings nie. Boeke, aanlyn kursusse, "MOOCs", professionele ontwikkelingsprogramme, potgooie en ander hulpbronne was nog nooit so volop en toegangklik nie, wat die makliker as ooit maak om lewenslange leer 'n gewoonte te maak. Elke dag word elkeen van ons die geleentheid gebied om intellektuele ontwikkeling na te jaag op maniere wat ontwerp is om by ons leerstyl te pas."
Kom ons kyk in meer detail hoe lewenslange leer beoefen kan word:
Lees soveel en so wyd as moontlik. Dit is uiters belangrik en een van die primêre maniere hoe kennis in jou brein geskep word. Hoe meer jy lees, hoe meer kognitiewe verbindings sal jy kan maak en hoe meer sal jy weet. Jy sal 'n uitermate meer effektiewe werker of baas wees.
Gelukkig vir ons. leef ons in 'n tyd waarin die Internet 'n oorvloed inligting teen 'n al hoe goedkoper prys aanbied. Gewilde en akademiese webbronne van gehalte is volop. Daarbenewens is boeke en koerante steeds 'n redelik goedkoop manier om kennis te bekom en op te opdateer.
As jy nuuskierig is en gewillig om te leer, is daar geen beperking op wat jy kan absorbeer nie.
Geniet intelligente geselskap
Jy is die gemiddeld van die mense saam met wie jy kies om jou tyd deur te bring. As jy tyd bestee saam met mense wat geen neiging toon om te leer of iets groters na te streef nie, sal jy konformeer. Ditto as jy kies om met slim, nuuskierige mense om te gaan.
Reik dus uit na potensiële mentors wat jy bewonder – hetsy persoonlik of via sosiale media. Bly in verbinding met jou professionele gemeenskap deur by professionele of studiegroepe aan te sluit en bly een stappie voor die res. Sommige mense kan jou help met algemene lewensvaardighede, terwyl ander jou kan help om kritieke spesialisvaardighede te ontwikkel.
Vind die regte beroep
As jy in die verkeerde beroep is, is dit hoogs onwaarskynlik dat jy lewenslange leer sal geniet om professionele redes.
Leigh Andrews, hoofredakteur by Bizcommunity.com, sê jy moet doen waarvoor jy lief is. "As 'n sterk motiveerder vir lewenslange leer, maak dit sin om iets na te jaag waarvoor jy lief is. As jy in aanlyn bemarking werk, maak dit sin om meer te leer oor sosialemedia-advertering. As jy in verkope is, maak dit sin om meer te leer oor die kliënt se manier van koop. Maar dit maak nie sin om tyd en geld te bestee aan iets wat jy nie regtig geniet nie. Kies slim!"
Terwyl lees uiters belangrik is, is dit eweneens belangrik om te kyk en te leer. Potgooi, YouTube-video's en selfs TV- en radioprogramme verskaf 'n magdom inligting wat nuttig kan wees. Dit verbreed jou algemene en pasgemaakte kennis. Luister na oudioboeke terwyl jy bestuur. Dit is nog 'n seën van om in 2019 te lewe.
John Coleman, 7 February 2017, "Lifelong learning is good for your health, your wallet, and your social life", https://hbr.org/2017/02/lifelong-learning-is-good-for-your-health-your-wallet-and-your-social-life.
Leigh Andrews, 2019, "Dos and DONTs to consider for lifelong learning", https://www.redandyellow.co.za/blog/dos-donts-lifelong-learning/.
Teachthought, 2 February 2019, "10 simple ways to engage in lifelong learning", https://www.teachthought.com/learning/10-simple-ways-to-engage-in-lifelong-learning/.